PATVIRTINTA

Pakruojo r. Rozalimo pradinės mokyklos

direktoriaus 2023 m. rugsėjo 1 d.

įsakymu Nr. V-28

**PAKRUOJO R. ROZALIMO PRADINĖS** **MOKYKLOS**

**MOKINIŲ MOKYMOSI PASIEKIMŲ** **IR PAŽANGOS**

# VERTINIMO TVARKOS APRAŠAS

**I SKYRIUS**

**BENDROSIOS NUOSTATOS**

1. Pakruojo r. Rozalimo pradinės mokyklos Mokinių mokymosi pasiekimų vertinimo ir vertinimo rezultatų panaudojimo tvarkos aprašas (toliau – Aprašas) apibrėžia mokinių mokymosi pasiekimų vertinimo tikslus ir būdus, vertinimo lygmenis ir principus, mokinių įgytų kompetencijų vertinimą ir vertinimo rezultatų panaudojimo tvarką. Apraše mokinių mokymosi pasiekimai apima ir mokymosi pažangą, tai yra mokinio nuolatinį augimą ir judėjimą išsikeltų mokymosi tikslų link, bei ugdymo rezultatus, kurie atspindi mokinių įgytas kompetencijas. Aprašas paruoštas vadovaujantis Priešmokyklinio, pradinio, pagrindinio ir vidurinio ugdymo bendrųjų programų aprašu, patvirtintu Lietuvos Respublikos švietimo, mokslo ir sporto ministro įsakymu (2022 m. rugpjūčio 24 d. Nr. V-1269), Nuosekliojo mokymosi pagal bendrojo ugdymo programas tvarkos aprašu, patvirtintu LR Švietimo, mokslo ir sporto ministro įsakymu (2005m. balandžio 5 d. Nr. ISAK-556), 2023-2024 mokslo metų pradinio ugdymo programos bendruoju ugdymo planu, apimantis pažangos stebėjimą ir laiku teikiamą pagalbą mokiniui, jį mokantiems mokytojams bei tėvams (globėjams, rūpintojams).
2. Apraše vartojamos sąvokos:

2.1. Mokinių pasiekimų ir pažangos vertinimas – kriterijais grįstas ugdymosi ir mokymosi stebėjimas ir grįžtamasis ryšys, informacijos apie mokymosi procesus ir rezultatus rinkimas ir kaupimas, interpretavimas ir naudojimas mokymo ir mokymosi kokybei užtikrinti.

2.2. Įvertinimas – vertinimo proceso rezultatas, konkretus sprendimas apie mokinio pasiekimus ir padarytą pažangą.

2.3. Įsivertinimas – paties mokinio ugdymosi proceso, pasiekimų ir pažangos stebėjimas, vertinimas ir apmąstymas, nusimatant tolesnius mokymosi žingsnius.

2.4. Individualios pažangos vertinimas – vertinimo principas, pagal kurį lyginant dabartinius mokinio pasiekimus su ankstesniaisiais stebima ir vertinama daroma pažanga.

2.5. Diagnostinis vertinimas – naudojamasi siekiant išsiaiškinti mokinio pasiekimus ir padarytą pažangą baigus temą, kurso dalį, skyrių, kad būtų galima numatyti tolesnio mokymosi galimybes, suteikti pagalbą įveikiant sunkumus.

2.6. Formuojamasis vertinimas – nuolatinis vertinimas ugdymo proceso metu, kuris padeda numatyti mokymosi perspektyvą, pastiprinti daromą pažangą, skatina mokinius mokytis analizuoti esamus pasiekimus ar mokymosi spragas, sudaro galimybes mokiniams ir mokytojams bendradarbiauti.

2.7. Apibendrinamasis vertinimas – vertinimas baigus programą. Jo rezultatai formaliai patvirtina mokinio pasiekimus pradinio ugdymo programos pabaigoje.

2.8.Patikrinamasis darbas – žinių, gebėjimų, įgūdžių parodymas arba mokinio žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.

2.9. Mokymas – mokinio ir mokytojo sąveika, aplinkybės, skatinančios mokinį kurti savo žinojimą bei patirtį, aktyviai ieškoti ir perprasti informaciją, patirti pažangą, siekiant atrasti asmeninę prasmę.

2.10. Mokymasis – aktyvus supratimo, reikšmių, patirčių ir prasmių konstravimo procesas, jau įgytų ir naujų žinių bei patirties siejimas, aiškiai suvokiant mokymosi tikslą ir į jį orientuojantis, planuojant, veikiant, vertinant ir reflektuojant mokymo(si) procesą, pažangą ir pasiekimus.

## II SKYRIUS

## MOKINIŲ MOKYMOSI PASIEKIMŲ VERTINIMO TIKSLAI IR BŪDAI

1. Vertinimo tikslas – padėti mokiniui mokytis ir bręsti kaip asmenybei; pateikti informaciją suinteresuotiems asmenims apie mokinio mokymosi patirtį, pasiekimus ir pažangą; nustatyti mokytojo, mokyklos darbo sėkmę, priimti pagrįstus sprendimus.
2. Vertinimo uždaviniai:

4.1. Padėti mokiniui pažinti save, suprasti savo stipriąsias ir silpnąsias puses, įsivertinti savo pasiekimų lygmenį, kelti mokymosi tikslus.

4.2. Padėti mokytojui įžvelgti mokinio mokymosi galimybes, nustatyti problemas ir spragas, diferencijuoti ir individualizuoti, parinkti ugdymo turinį ir metodus.

4.3. Sistemingai teikti tėvams (globėjams, rūpintojams) informaciją apie vaiko mokymosi pasiekimus ir pažangą kartu skatinant bendradarbiavimą.

4.4. Planuoti ugdymo turinį ir procesą teikiant mokinių poreikius atliepiančią pagalbą išanalizavus ir apibendrinus ugdymo rezultatus ir įvertinus mokyklos veiklos kokybę.

4.5. Vertinti mokinio individualius pasiekimus ir pažangą, nelyginant su kitų mokinių pasiekimais. Prioritetas ugdymo procese – mokymąsi palaikančiam vertinimui.

4.6. Parengti mokinio Pradinio ugdymo programos baigimo pasiekimų ir pažangos vertinimo aprašą, kuris padeda užtikrinti kiekvieno mokinio sėkmingą perėjimą prie mokymosi pagal pagrindinio ugdymo programą.

5. Vertinimo būdai:

5.1. Formuojamasis vertinimas – esamos situacijos diagnozavimas, siekiant tikslingai pasirinkti tinkamą mokymo strategiją, turinį, mokinių veiklą. Sudaromos sąlygos mokiniams mokytis ir pademonstruoti, ką jie išmoko. Numatomas tolesnis mokymasis, teikiamas grįžtamasis ryšys. Sudaromos sąlygos mokiniams bendradarbiauti tarpusavyje, mokytis vieniems iš kitų. Pasiektų rezultatų įsivertinimas padeda mokiniui atrasti asmeninę mokymosi prasmę.

5.2. Diagnostinis vertinimas – įvertinami mokinio pasiekimai ir padaryta pažanga, numatomi tolesnės mokymosi galimybės. Diagnostiniai pasitikrinamieji darbai padeda mokiniui įsivertinti ir padedant mokytojui išsikelti mokymosi tikslus.

5.3. Apibendrinamasis vertinimas – siekiama nustatyti atliktos užduoties ir veiklos kokybę. Trumpesnio periodo vertinimas – mokiniai atsiskaito už sutartos apimties mokymosi laikotarpį, ilgesnio periodo – mokytojas apibendrina ir įvertina mokinio darbą per pusmetį, mokslo metus. Vertinimui naudojami pasiekimų lygiai, PP (padarė pažangą) arba NP (nepadarė pažangos). Baigus Pradinio ugdymo programą rengiamas pradinio ugdymo programos baigimo pasiekimų ir pažangos vertinimo aprašas.

6. Mokykla vykdo mokinių pasiekimų patikrinimus ugdymo kokybės tikslais. Nacionaliniai mokinių pasiekimų patikrinimai organizuojami Nacionalinės švietimo agentūros, siekiant surinkti duomenis apie ilgesnio laikotarpio mokinių mokymosi rezultatus.

## III SKYRIUS

## VERTINIMO NUOSTATOS IR PRINCIPAI

7. Vertinimas:

7.1. grindžiamas šiuolaikine mokymosi samprata, amžiaus tarpsnių psichologiniais ypatumais, individualiais mokinio poreikiais;

7.2. skirtas padėti mokytis - mokinys laiku gauna grįžtamąją informaciją apie savo mokymosi patirtį, pasiekimus ir pažangą, jis mokosi vertinti ir įsivertinti.

7.3. pozityvus ir konstruktyvus - vertinama tai, ką mokinys jau išmoko, nurodomos spragos ir padedama jas ištaisyti.

7.4. atviras ir skaidrus - su mokiniais tariamasi dėl vertinimo kriterijų ir procedūrų, vengiama pernelyg didelio vertinimo formalizavimo.

7.5. objektyvus ir veiksmingas – siekiama kuo didesnio vertinimo validumo ir patikimumo. Vertinimas pritaikomas pagal mokinių poreikius ir galias, pasiekimus ir daromą pažangą.

## IV SKYRIUS

**VERTINIMAS UGDYMO PROCESE**

1. Adaptacinis laikotarpis pirmos klasės ir naujai atvykusiems mokiniams yra vienas mėnuo. Adaptaciniu laikotarpiu mokinių pažanga ir pasiekimai nevertinami.
2. Vertinimas mokykloje įgyvendinamas asmeniniu, tarpasmeniniu, bendruomeniniu ir nacionaliniu lygmenimis, kurie dera tarpusavyje.
3. Pradinio ugdymo procese prioritetas teikiamas formuojamajam vertinimui, grįstam mokytojo ir mokinio sąveika ir palaikančiam mokymąsi. Mokytojas:

10.1. Stebi mokinių mokymąsi, jų bendradarbiavimą, įsitraukimą, pastangas, mokymosi būdus, sunkumus;

10.2.Padeda mokiniui suprasti, kas jau išmokta, ko dar reikia mokytis, kaip įveikti sunkumus, kokie mokymosi būdai veiksmingi;

10.3. Konsultuoja mokinius ir pagal kriterijus moko vertinti vienas kito ir savo darbą, įsivertinti pasiekimus ir pažangą;

11. Sudarytas ugdymo planas, turiningas mokyklos gyvenimas užtikrina, kad mokiniai ugdosi kompetencijas atlikdami užduotis pamokų metu ir dalyvaudami kitose ugdomosiose veiklose.

12. Ugdant mokinių kompetencijas dalyku, jos vertinamos kartu su dalykiniais pasiekimais.

13. Vertinami mokinio individualūs pasiekimai ir pažanga, nelyginama su kitų mokinių pasiekimais. Didžiąją dalį (apie 90%) vertinimo informacijos vaikams pateikiama žodžiu.

14. Vertinimo fiksavimo formos pasirenkamos mokytojo nuožiūra:

14.1.

|  |  |
| --- | --- |
| Mokinių darbai ir sąsiuviniai | Mokytoja tikrina ir vertina kontrolinius darbus. Pratybose tikrinamos užduotys pasirinktinai. Nebūtina kiekvieną dieną vaikui už kasdienį darbą rašyti komentarą, vertinimą. |
| Mokinių įsivertinimas | Mokiniai savo pastangas įsivertina klasėje priimtais įsivertinimo būdais (žodžiu ar raštu). |
| El. dienynas | Pateikiama informacija tėvams apie ugdymosi pasiekimus ir spragas. Mokinių pažanga ir pasiekimai įvertinami lygiais baigus I,II pusmečius |
| Individualūs aplankai | Mokytojo nuožiūra mokinių darbai gali būti kaupiami aplankuose, tačiau tai nėra privaloma. |
| Dienoraščiai, užrašai | Fiksuojami individualūs mokinių pasiekimai, nepamokinės veiklos, kita informacija, kuri nefiksuojama E. dienyne. |

14.2. Formuojamasis vertinimas atliekamas nuolat, ugdymo proceso metu teikiant mokiniui informaciją (dažniausiai žodžiu, o esant reikalui ir raštu, t. y. parašant komentarą) apie jo mokymosi eigą, esamus pasiekimus ar nesėkmes.

14.3. Diagnostinis vertinimas:

14.3.1.pagal iš anksto aptartus su mokiniais vertinimo kriterijus atliekamas tam tikro ugdymo(si) etapo (temos, kurso) pradžioje ir pabaigoje siekiant diagnozuoti esamą padėtį: nustatyti mokinio pasiekimus ir padarytą pažangą, numatyti tolesnio mokymosi galimybes;

14.3.2. atsižvelgiant į tai, ką norima įvertinti (vertinimo tikslas), taikomi įvairūs diagnostinio vertinimo metodai: praktinės, kūrybinės užduotys, kontroliniai, projektiniai darbai, testai (per dieną negali būti atliekamas daugiau nei vienas diagnostinis darbas);

14.3.3. informacija apie mokymosi rezultatus (kontrolinių, testų ir kitų užduočių atlikimą) mokiniams ir tėvams (globėjams) teikiama trumpais komentarais, lygiai nenurodomi.

14.3.4. mokytojas renkasi vertinimo ir informacijos kaupimo būdus bei formas, vertinimo aplanką, vertinimo aprašą;

14.3.5. kontroliniai darbai, testai, savarankiški darbai nevertinami lygiu.

  14.3.6. pusmečio ar mokslo metų baigiamieji darbai nevertinami lygiu. Ir iš šio galutinio darbo negalima nustatyti mokinio pusmečio dalyko įvertinimo – lygio.

14.3.7. mokinio pusmečio dalykų vertinimai nustatomi apibendrinant mokinio padarytą pažangą per mokykloje nustatytą ugdymo laikotarpį (pusmetį) . Mokytojas visą pusmetį stebi, fiksuoja mokinio pažangą, pasiekimus ir pusmečio gale apibendrina pusmečio rezultatus ir įvertina-nurodo mokinio pasiekimų lygį, parašo komentarus.

  14.3.8. darbams, kurie vertinami taškais, nurodomas surinktų taškų skaičius ir trumpas mokytojo komentaras, kuriame įvardija mokinio pasiekimus bei padarytas klaidas

14.3.9. Mokinių parašyti diagnostiniai darbai aptariami klasėje, darbai nekomentuojami, tik nurodomos esminės klaidos. Aptariant darbus elgiamasi etiškai – neįvardijamas mokinys, kuris blogiausiai parašė darbą. Aptariamos būdingiausias klaidos ir kaip jos turi būti taisomos. Mokiniams, kurie parašė darbą be klaidų, mokytojai gali siūlyti atlikti kitas užduotis.

  14.3.10. Vaikai apie pasitikrinamųjų darbų rašymą sužino prieš kelias dienas.

* 1. Apibendrinamasis vertinimas.

14.4.1. pusmečio pabaigoje atliekamas apibendrinamasis vertinimas, vadovaujantis mokinių pasiekimų lygių požymiais: *slenkstinis*, *patenkinamas, pagrindinis, aukštesnysis* (Pradinio ir pagrindinio ugdymo bendrosios programos), kuris fiksuojamas e. dienyne.

14.4.2. mokinio pusmečio dalykų vertinimai nustatomi apibendrinant mokinio padarytą pažangą per mokykloje nustatytą ugdymo laikotarpį (pusmetį). Mokytojas visą pusmetį stebi, fiksuoja mokinio pažangą, pasiekimus ir pusmečio gale apibendrina pusmečio rezultatus ir įvertina-nurodo mokinio pasiekimų lygį.

* patenkinamas įvertinimas – įrašai: „patenkinamas“, „pagrindinis“, „aukštesnysis“, „padarė pažangą“ („p. p“);
* nepatenkinamas įvertinimas – įrašai: „nepatenkinamas“, „nepadarė pažangos“ („np“).

14.4.3. dorinio ugdymo pasiekimų skiltyje nurodoma padaryta/nepadaryta pažanga: „pp“ arba „np“.

14.4.4. specialiųjų ugdymosi poreikių turinčių mokinių, ugdomų pagal individualizuotą programą, bei specialiosios medicininės fizinio pajėgumo grupės mokinių padaryta arba nepadaryta pažanga fiksuojama atitinkamoje e. dienyno skiltyje, įrašant „ pp“ arba „np“.

14.4.5. baigus pradinio ugdymo programą rengiamas pradinio ugdymo programos baigimo pasiekimų ir pažangos vertinimo aprašas. Mokiniui, besimokančiam pagal pradinio ugdymo programą, II pusmečio mokymosi pasiekimų įvertinimas laikomas metiniu. Jei pasibaigus ugdymo procesui skirtos užduotys suteikia mokiniui, kurio mokymosi pasiekimai mokantis pagal dalyko programą fiksuoti nepatenkinamu metiniu įvertinimu, galimybę pasiekti ne žemesnį kaip patenkinamą mokymosi pasiekimų lygį, nustatytą Bendrosiose programose (toliau – papildomas darbas), tai papildomo darbo įvertinimas laikomas metiniu.

1. Jei mokinys, kuris besigydydamas namie, medicininės reabilitacijos ir sanatorinio gydymo sveikatos priežiūros įstaigoje, stacionarinėje asmens sveikatos priežiūros įstaigoje, teikiančioje medicinos pagalbą, teisės aktų nustatyta tvarka bent vienu ugdymo laikotarpiu kai kurių dalykų nesimokė, dalyko metinis įvertinimas fiksuojamas atsižvelgus į kitais (turimais) ugdymo laikotarpiais pasiektus mokymosi pasiekimus.
2. Mokykla organizuoja sistemingą (po kiekvieno pusmečio) mokinių pasiekimų aptarimą mokytojų tarybos posėdyje.
3. Esant poreikiui, organizuojami atskirų klasių mokytojų, mokyklos specialistų (specialiojo pedagogo) susirinkimai, kuriuose analizuojama tos klasės mokinių mokymo(si) raida, problemos ir susitariamai dėl individualios pagalbos būdų bei tolimesnių veiksmų.
4. Vertinimo fiksavimas rašto darbuose:
   1. Nebūtina kiekvieną dieną vaikui už kasdienį darbą rašyti komentarą, vertinimą.

18.2. Po ištaisytu rašto darbu parašomas komentaras sąsiuvinyje. Šio komentaro nebūtina perrašyti į dienoraštį ir e. dienyną. Komentare vartojamos sąvokos suprantamos vaikui.

19. Įrašų dažnumas e. dienyne :

• Jei 1 savaitinė pamoka - ne mažiau kaip 1 įvertinimo fiksavimas per mėnesį mokiniui;

• Jei 2 savaitinės pamokos- ne mažiau kaip 2 įvertinimų fiksavimai per mėnesį mokiniui;

• Jei 3-5 savaitinės pamokos - ne mažiau kaip 3 įvertinimų fiksavimai per mėnesį mokiniui;

• Jei 7-8 savaitinės pamokos- ne mažiau kaip 1-2 įvertinimų fiksavimai per savaitę mokiniui;

20.Mokykloje susitarta, kad mokiniams atlikus patikrinamuosius darbus (diktantus, testus ir kt.), žymėti klaidų skaičių ir surinktus taškus, juos perskaičiuojant ir pateikiant tėvams teisingai atliktų užduočių procentinę išraišką. Mokinių pasiekimų vertinimo lygiai ir procentinės išraiškos atitiktis:

* 1. Vertinant 2 ir 4 klasių mokinių pasiekimus:

|  |  |
| --- | --- |
| Lygis | Procentinė išraiška |
| Aukštesnysis | 85 – 100 % |
| Pagrindinis | 65 – 84 % |
| Patenkinamas | 45 – 64 % |
| Nepatenkinamas | 1. – 44 % |

* 1. Vertinant 1 ir 3 klasės mokinių pasiekimus:

|  |  |
| --- | --- |
| Lygis | Procentinė išraiška |
| Aukštesnysis | 85 – 100 % |
| Pagrindinis | 65 - 84 % |
| Patenkinamas | 45 - 64 % |
| Slenkstinis | 35 - 44 % |
| Nepatenkinamas | 1. – 34 % |

* 1. Vertinant 2 ir 4 klasių mokinių testus:

|  |  |  |  |  |
| --- | --- | --- | --- | --- |
| Testai | | | Procentinė išraiška | Pasiekimų lygis |
| 30 taškų | 25 taškai | 20 taškų |
| 30 - 27 | 25 - 22 | 20 - 18 | 86 – 100 % | Puikiai |
| 26 - 18 | 21 - 14 | 17 - 12 | 70 – 85 % | Gerai |
| 17 - 9 | 13 - 7 | 14 - 8 | 35 – 69 % | Patenkinamai |
| 8 - 0 | 6 - 0 | 7 - 0 | 0 – 34 % | Nepatenkinamai |

* 1. Vertinant 1 ir 3 klasių mokinių testus:

|  |  |  |  |  |
| --- | --- | --- | --- | --- |
| Testai | | | Procentinė išraiška | Pasiekimų lygis |
| 30 taškų | 25 taškai | 20 taškų |
| 30 - 27 | 25 - 22 | 20 - 18 | 86 – 100 % | Puikiai |
| 26 - 18 | 21 - 14 | 17 - 12 | 70 – 85 % | Gerai |
| 17 - 9 | 13 - 7 | 14 - 8 | 50 – 69 % | Patenkinamai |
| 8 - 7 | 6 - 5 | 7 - 6 | 35 – 49 % | Slenkstinis |
| 6 - 0 | 4 - 0 | 5 - 0 | 0 – 34 % | Nepatenkinamai |

* 1. Vertinant 2 ir 4 klasių mokinių diktantus:

|  |  |
| --- | --- |
| Klaidų skaičius | Tai atitiktų pasiekimų lygį |
| 0 – 2 rašybos;  0 – 1 skyrybos | Aukštesnysis |
| 3 – 4 rašybos;  2 – 3 skyrybos | Pagrindinis |
| 5 – 7 rašybos;  4 – 5 skyrybos | Patenkinamas |
| 8 ir daugiau rašybos  6 ir daugiau skyrybos | Nepatenkinamas |
|  |  |

* 1. Vertinant 1 ir 3 klasių mokinių diktantus:

|  |  |
| --- | --- |
| Klaidų skaičius | Tai atitiktų pasiekimų lygį |
| 0 – 2 rašybos;  0 – 1 skyrybos | Aukštesnysis |
| 3 – 4 rašybos;  2 – 3 skyrybos | Pagrindinis |
| 5 – 7 rašybos;  4 – 5 skyrybos | Patenkinamas |
| 8 rašybos  6 skyrybos | Slenkstinis |
| 9 ir daugiau rašybos  7 ir daugiau skyrybos | Nepatenkinamas |

1. Tikrinama ir mokytojų ištaisoma :
   1. **I –oje klasėje**. Tikrinamas naujai išmoktų raidžių rašymas (eilutėje pažymima keletas taisyklingiausiai parašytų raidžių), skaitmenų taisyklingas rašymas. Taisomas netaisyklingas raidžių jungimas. Patikrinamuosiuose rašto darbuose ištaisomos visos klaidos.
   2. **II –oje klasėje.** Tikrinami ir įvertinami visi kontroliniai darbai (testai, diktantai, matematikos kontroliniai darbai). Temai skirtuose pratybų sąsiuvinio puslapiuose tikrinama bent viena mokytojo pasirinkta užduotis. Sąsiuvinyje tikrinamos užduotys, leidžiančios įvertinti mokinių išmokimą ir suvokimą. Tikrinamos savarankiškai atliktos užduotys. Tikrinami 1-2 kūrybiniai darbai per mėnesį.
   3. **III – IV –oje klasėje.** Tikrinami ir įvertinami visi kontroliniai darbai (testai, diktantai, matematikos kontroliniai darbai). Pratybų sąsiuviniuose tikrinamos mokytojos pasirinktos užduotys. Sąsiuviniuose tikrinamas vienas savarankiškas darbas per savaitę. Tikrinami 1-2 kūrybiniai darbai per mėnesį, vertinama minčių raiška, rašybos ir skyrybos klaidos. Užduotys, skirtos atlikti namuose tikrinamos mokytojo pasirinktais būdais. Tikrinant visus kontrolinius darbus, testus, mokytojas ištaiso visas klaidas (taip pat ir rašybos). Diktante, lietuvių kalbos rašto darbuose nubraukiama klaida ir viršuje užrašoma taisyklingai. Jeigu klaidingai parašytas žodis, sakinio dalis ar visas sakinys, mokytojas išbraukia tai, kas nereikalinga, ir viršuje parašo kitus žodžius. Klaidingą parašymą mokytojas perbraukia ir viršuje užrašo teisingai. Mokytojas užrašo teisingą užduoties sprendimą bei atsakymą.
2. **Lietuvių kalbos** kontroliniai diktantai vertinami analizuojant mokinio padarytas klaidas ir pateikiant rekomendacijas tolesniam mokymuisi komentaru šalia mokinio darbo.

22.1. Kontrolinių diktantų apimtis:

I klasės poelementoriniu laikotarpiu - 20 – 30 žodžių;

II klasėje - 30 – 50 žodžių;

III klasėje - 50 – 70 žodžių;

IV klasėje - 70 – 90 žodžių.

22.2. Rašinio vertinimas.

22.2.1. Turinio vertinimo aspektai. Atsižvelgiama į užduoties reikalavimus, temos atskleidimą, nuoseklumą ir vientisumą.

22.2.2. Raiškos vertinimo aspektai. Teksto sandara. Pastraipos struktūra. Žodynas.

22.3. Raštingumas.

|  |  |  |
| --- | --- | --- |
| **Lygiai** |  | **Įvertinimas** |
| Aukštesnysis | Kuria rišlų, išsamų tekstą, aiškiai ir nuosekliai atskleisdamas temą. Kurdamas tekstą atsižvelgia į visus pateiktos užduoties reikalavimus. Sklandžiai plėtoja mintis, sieja sakinius, pastraipas. Sudomina skaitytoją. Sukuria teksto pavadinimą, kuris gali būti išreikštas vaizdingu posakiu, patarle ar pan. Pateikia ir grafiškai bei logiškai išskiria pasakojimo struktūrines dalis Parašo visus laiškui ar kitam informaciniam tekstui reikalingus rekvizitus: datą, pasisveikinimą, atsisveikinimą, adresatą ir kt., net jei nėra nurodyta vieta šiems rekvizitams įrašyti. Laišką pradeda pasidomėdamas tuo, kam rašo, o tada papasakoja apie save. Klausimus adresatui sieja su savo pasakojimu. Žmogaus, gyvūno, augalo ar daikto aprašymą pradeda bendru įspūdžiu (pvz., gražus, geras) ir tęsia aprašydamas detales. Rašo sklandžiai, logiškai ir vaizdingai. Rašo tekstą, kuriame gali būti 1–2 atsitiktinės klaidos. | Rašinį parašė puikiai.  Rašinį parašė labai gerai. |
| Pagrindinis | Kuria gana rišlų tekstą pagal pateiktą temą ir užduotį.  Glaustai aprašo įvykį. Gana sklandžiai reiškia mintis, susieja sakinius, pastraipas. Pateikia ir grafiškai išskiria pasakojimo struktūrines dalis. Vartoja įvairių rūšių sakinius (pvz., klausiamuosius, šaukiamuosius). Rašydamas laišką (žinutę, skelbimą ar kitą informacinį tekstą), parašo kreipinį ir kelis kitus privalomus rekvizitus (pvz., datą, kreipinį).Laišką pradeda prisistatymu, o tik tada pasidomiu adresatu. Aprašydamas žmogų, gyvūną, augalą ar daiktą, pateikia bendrą įspūdį (pvz., gražus, geras) ir aprašo detales. Rašo aiškiai. Padaro ne daugiau 4 rašybos ir skyrybos klaidų iš išmoktų atvejų. | Rašinį parašė gerai.  Rašinį parašė pakankamai  gerai. |
| Patenkinamas | Kuria įskaitomą ir suprantamą tekstą ar jo dalį  atsižvelgdamas į pateiktą temą ir užduotį.  Sukuria teksto pavadinimą, kuris atitinka teksto temą ar pagrindinę mintį. Rašydamas laišką (žinutę, skelbimą ar kitą informacinį tekstą), parašo bent du tokiam tekstui būtinus rekvizitus (pvz., datą, kreipinį), kai nurodyta vieta šiems rekvizitams įrašyti. Aprašydamas žmogų, gyvūną, augalą ar daiktą, nurodo kelias pastebėtas detales (pvz., kaip atrodo, kokios spalvos, kokio dydžio) arba pateikia bendrą įspūdį (pvz., gražus, geras).Rašydamas vartoja paprastus žodžius ir frazes. Padaro ne daugiau 7 rašybos ir skyrybos klaidų iš išmoktų atvejų. | Rašinį parašė silpnai.  Rašinį parašė labai silpnai. |
| Slenkstinis | Rašinys neatitinka reikalavimų, padaro daugiau nei 7  klaidas. | Nepasiekė minimalių  rezultatų teigiamam  vertinimui. |

22.4. Skaitymo technika. Skaitymo įgūdžiai tikrinami mokslo metų pradžioje ir mokslo metų

23. Informacijos pateikimas:

23.1. Elektroniniame dienyne:

23.1.1. informacija apie mokinių pažangą ir pasiekimus fiksuojama dalyje „Įvertinimas“;

23.1.2. informacija apie mokinio socialinius ir darbo įgūdžius fiksuojama dalyje „Pagyrimai/pastabos“, „Komentarai“;

23.1.3. I, II pusmečių ir metiniai mokinių pažangos ir pasiekimų įvertinimai rašomi dalyje „Trimestrai/pusmečiai“.

23.2. Tėvų informavimas:

23.2.1. Apie mokinio daromą pažangą ir pasiekimus tėvai informuojami žodžiu, įrašais sąsiuviniuose, ir e. dienyne. Jei tėvai neturi galimybės peržiūrėti vaiko pasiekimų e. dienyne, jiems atspausdinama vaiko mokymosi mėnesio ataskaita.

23.2.2. Pasibaigus pusmečiui/mokslo metams mokinio mokymosi pažanga ir pasiekimai įvertinami e. dienyne;

23.2.3. 2-3 kartus per metus organizuojami klasių mokinių tėvų susirinkimai. 1-2 kartus per metus organizuojamos individualių pokalbių ugdymo klausimais dienos. Jų metu dalyvauja mokytojai, tėvai (globėjai, rūpintojai), mokinys, švietimo pagalbos specialistas.

## V SKYRIUS

## SPECIALIŲJŲ POREIKIŲ MOKINIŲ VERTINIMAS

1. Mokinių, turinčių specialiųjų poreikių, vertinimo pagrindiniai principai:

24.1. pasiekimai ir pažanga vertinami, vadovaujantis Bendrosiomis programomis, Pakruojo r. Rozalimo pradinės mokyklos Mokinių pažangos ir pasiekimų vertinimo tvarka;

24.2. mokiniai su vertinimo tvarka supažindinami mokslo metų pradžioje;

24.3. ugdomi pagal jų gebėjimams pritaikytą ugdymo programą (bendrąją, pritaikytą, individualizuotą), todėl jų pusmečio ar metiniai pasiekimai turi būti įvertinti objektyviai, pagal šioje programoje numatytus pasiekimus, vertinimo kriterijai aptariami su mokiniu, jo tėvais (globėjais, rūpintojais), švietimo pagalbą teikiančiais specialistais, susitariama, kokiais aspektais bus pritaikomas mokinio pasiekimų vertinimas ir pa(si)tikrinimų būdai, kaip jie derės su bendrosiose programose numatytais pasiekimų lygiais;

24.4.mokinių, ugdomų pagal pradinio ugdymo individualizuotą programą, padaryta arba nepadaryta pažanga fiksuojama atitinkamoje dienyno skiltyje įrašant „pp“ arba „np“;

24.5. jei mokinys dažnai gauna nepatenkinamus įvertinimus, būtina atlikti žinių ir gebėjimų vertinimą ir išsiaiškinti priežastis, įtakojančias nepažangų mokymąsi.

1. Jei mokinys daro akivaizdžią pažangą ir jo pasiekimai yra aukštesni nei patenkinamo pasiekimų lygmens, mokyklos VGK svarstoma apie galimybę atsisakyti programos pritaikymo. Taip pat VGK nagrinėja atvejus, kai mokinys, kuriam pritaikoma dalyko programa, negali pasiekti pažangos.
2. Mokinio, besimokančio pagal individualizuotą programą, žinios vertinamos remiantis ta pačia vertinimo sistema, kaip ir visų klasės mokinių, tik individualizuotos programos lygiu. Jei mokinys gerai atliko jam skirtas užduotis, pasiekė jo programoje numatytus tikslus, įgijo reikiamus įgūdžius, jis turi teisę gauti patį geriausią įvertinimą, kurį gautų bet kuris kitas jam skirtas užduotis atlikęs mokinys. Ugdymo sistemoje diferencijuojamasis veiksnys yra programa, bet ne pažymys, kuris atspindi mokymosi kokybę. Vertinimo užduotys atitinka tai, ko buvo mokomi. Jei mokinys nuolat gauna labai gerus arba nepatenkinamus pažymius, individualizuota programa koreguojama.
3. Mokiniui specialiųjų pratybų metu gavus atitinkamą įvertinimą, jis rašomas į dienyną ir įskaitomas į atitinkamo dalyko programos pasiekimų įvertinimą.
4. Mokinių tėvams informacija pateikiama raštu (e. dienyne, vertinant darbus sąsiuviniuose) bei žodžiu (tėvų individualių konsultacijų metu).
5. Mokiniams, lankančių logopedines pratybas, vertinime naudojamos skatinimo formos: pagyrimas žodžiu, raštu. Kalbos įvertinimas fiksuojamas kalbos ugdymo pokyčių apraše. Su kalbos ugdymo pokyčiais supažindinami tėvai bei ugdantys pedagogai raštu (e. dienyne, logopedinių pratybų sąsiuviniuose) bei žodžiu ( individualių pokalbių metu).

**VI SKYRIUS**

**BAIGIAMOSIOS NUOSTATOS**

1. Pradinio ugdymo programos dalykų mokytojai susipažįsta su kiekvieno vaiko Priešmokyklinio ugdymo programos ugdymosi rezultatais bei pasiekimų ataskaita ir užtikrina mokymosi tęstinumą.
2. Vertinami mokinio individualūs pasiekimai ir pažanga, nelyginama su kitų mokinių pasiekimais.
3. Su aprašu klasės vadovas mokslo metų pradžioje per pirmąjį tėvų (globėjų, rūpintojų) susirinkimą supažindina tėvus (globėjus, rūpintojus).
4. Aprašu vadovaujasi visi mokytojai.
5. Aprašas skelbiamas mokyklos tinklapyje.
6. Aprašas esant reikalui gali būti tobulinamas.

**UŽSIENIO KALBOS (ANGLŲ) DALYKO MOKINIŲ**

**PASIEKIMŲ IR PAŽANGOS VERTINIMAS**

**Vertinimo tikslas** - padėti mokiniui mokytis ir bręsti kaip asmenybei; pateikti informaciją apie mokinio mokymosi patirtį, pasiekimus ir pažangą; nustatyti mokytojo darbo sėkmę, priimti pagrįstus sprendimus.

**Vertinimo uždaviniai:**

1. Padėti mokiniui pažinti save, suprasti savo stipriąsias ir silpnąsias puses, įsivertinti savo pasiekimų lygmenį, kelti mokymosi tikslus.

2. Padėti mokytojui įžvelgti mokinio mokymosi galimybes, nustatyti problemas ir spragas, diferencijuoti ir individualizuoti darbą, parinkti ugdymo turinį ir metodus.

3. Suteikti tėvams (globėjams, rūpintojams) informaciją apie vaiko mokymąsi, stiprinti ryšius tarp vaiko, tėvų (globėjų, rūpintojų) ir mokyklos.

4. Planuoti ugdymo turinį ir procesą, suteikti mokinių poreikius atliepiančią pagalbą.

**Taikomas formuojamasis, diagnostinis, apibendrinamasis vertinimas.**

**Diagnostinis vertinimas** - vertinimas, kuriuo naudojamasi siekiant išsiaiškinti mokinio pasiekimus ir padarytą pažangą baigus temą ar kurso dalį, kad būtų galima numatyti tolesnio mokymosi galimybes, suteikti pagalbą įveikiant sunkumus.

**Formuojamasis vertinimas** - nuolatinis žodinis ar rašytinis vertinimas ugdymo proceso metu, kuris padeda numatyti mokymosi perspektyvą, pastiprinti daromą pažangą, skatina mokinius mokytis analizuoti esamus pasiekimus ar mokymosi spragas, sudaro galimybes mokiniams ir mokytojui geranoriškai bendradarbiauti.

**Apibendrinamasis vertinimas** - vertinimas, naudojamas baigus programą, kursą, modulį. Jo rezultatai formaliai patvirtina mokinio pasiekimus ugdymo programos pabaigoje.

Į vertinimo procesą įtraukiami mokiniai, skatinant juos įsivertinti pažangą, įvardinti sunkumus.

       Anglų kalbos pamokose vertinamas skaitymas, teisingas žodžių tarimas, naujų žodžių išmokimas, teksto supratimas, trumpų rašinėlių rašymas, klausymo ir kalbėjimo užduočių atlikimas. Mokiniai rašo testus išmokę vieną skyrių ( skyrių sudaro trys temos). Taip pat galimi trumpi pasitikrinimo darbai (savarankiškas darbas, atsiskaitymas) .

**KLAUSYMAS**

* A (aukštesnysis) – detaliai supranta tiesiogiai užduodamus paprastus klausimus, trumpą 3 – 4 frazių pokalbį arba tekstą iš žinomų žodžių ir gramatinių struktūrų. Supranta ilgesnių monologinių tekstų, kuriuose yra nežinomų žodžių, pagrindinę mintį, jei tekstas iliustruotas.
* P (pagrindinis) – supranta keletą kartų išklausytus pavienius sakinius iš žinomų žodžių kai kalbama aiškiai ir lėtai. Supranta labai trumpą monologinį tekstą.
* Pt (patenkinamas) – sunkiai supranta keletą kartų išklausytus pavienius sakinius iš žinomų žodžių kai kalbama aiškiai ir lėtai. Supranta tik atskiras monologinio teksto frazes.

**KALBĖJIMAS**

* A (aukštesnysis) – kalba vartodamas ribotą skaičių elementarių žodžių, sakinių, dalyvauja pokalbyje mokytojui padedant. Daro pauzes ieškodamas tinkamo žodžio ar gramatinės struktūros, ištardamas mažiau žinomus žodžius ar pataisydamas savo klaidas.
* P (pagrindinis) – kalba vartodamas keletą elementarių žodžių ir „taip“ arba „ne“ tipo sakiniais. Paklausia ir atsako į klausimus mokytojui padedant. Kalbėdamas sieja žodžius elementariomis žodžių jungimo priemonėmis (pavyzdžiui, „ir“, „bet“, „tada“).
* Pt (patenkinamas) – sunkiai kalba vartodamas keletą elementarių žodžių ir „taip“ arba „ne“ tipo sakiniais. Sunkiai paklausia ir atsako į klausimus mokytojui padedant. Nevartoja elementarių žodžių jungimo priemonių (pavyzdžiui, „ir“, „bet“, „tada“).

**SKAITYMAS**

* A (aukštesnysis) – supranta tekstą programos temomis ir situacijomis susidedantį iš žinomų žodžiu ir frazių, žinomų gramatinių struktūrų. Randa reikiamą informaciją nedidelės apimties tekstuose, kuriuose yra keletas nežinomų žodžių. Skaitydamas geba naudoti žodynėlį.
* P (pagrindinis) – supranta vaizdine informacija paremtą tekstą, kurio žodžiai ir gramatinės struktūros yra žinomi. Tekstą skaito po vieną frazę, po keletą kartų perskaito atskiras frazes ar teksto dalis.
* Pt (patenkinamas) – sunkiai supranta vaizdine informacija paremtą tekstą, kurio žodžiai ir gramatinės struktūros yra žinomi. Skaito tekstą po vieną žodį.

**RAŠYMAS**

* A (aukštesnysis) – remiantis pavyzdžiu rašo trumpus tekstus trumpais, elementariais sakiniais, sujungtais paprastais jungiamaisiais žodžiais, tokiais kaip „ir“, „tada“, „bet“, „arba“. Rašydamas taiko žinomas gramatines struktūras.
* P (pagrindinis) – rašo pavienius išmoktus žodžius ir sakinius. Gali parašyti labai trumpą tekstą, susidedantį iš žinomų žodžių ir frazių.
* Pt (patenkinamas) – rašo pavienius išmoktus žodžius ir sakinius.

**TESTŲ VERTINIMAS**

|  |  |  |
| --- | --- | --- |
| **Taškai** | **Įvertinimas** | **Įvertinimas** |
| 25-24 (aukštesnysis) | Puikiai | Excellent |
| 23-21 (aukštesnysis) | Labai gerai | Well done |
| 20-17 (pagrindinis) | Gerai | Very good |
| 16-14 (pagrindinis) | Pakankamai gerai | Good |
| 13-10 (patenkinamas) | Patenkinamai | Satisfactory |
| 9-6 (patenkinamas) | Silpnai | Weak job |
| 5-0 | Nepatenkinamai | No progress |

**MUZIKOS DALYKO MOKINIŲ PASIEKIMŲ IR PAŽANGOS VERTINIMAS**

Mokiniai vertinami pagal šias veiksenas:

1. Dainuoja vienas ir drauge.

2. Groja vienas ir drauge.

3. Improvizuoja, kuria ir aranžuoja.

4. Klauso.

5. Lavina muzikinės kalbos jausmą (klausydami, kurdami, judėdami pagal muziką bei užrašydami ir    skaitydami muzikos raštą).

6. Kalba ir svarsto apie muzikos kultūros reiškinius.

7. Interpretuoja klausomą ar atliekamą kūrinį.

Vertinant atsižvelgiama į mokinio muzikinius gabumus, pastangas ir individualią pažangą.

* 1-4 kl.  Mokytojas visą trimestrą (pusmetį) stebi, fiksuoja mokinio pažangą, pasiekimus ir trimestro (pusmečio) gale apibendrina rezultatus ir įvertina - nurodo mokinio pasiekimų lygį (aukštesnysis, pagrindinis, patenkinamas, nepatenkinamas).

**DORINIO UGDYMO (TIKYBOS) DALYKO**

**MOKINIŲ PASIEKIMŲ IR PAŽANGOS VERTINIMAS**

Vertinimas yra nuolatinis informacijos apie mokinio pažangą ir pasiekimus kaupimo, interpretavimo ir apibendrinimo procesas. Svarbi vertinimo nuostata – teigiamas mokinių savivertės ugdymas ir pagarba kitam asmeniui bei jo pasirinkimams. Pozityvus ir objektyvus vertinimas skatina mokinių motyvaciją siekti mokymosi pažangos. Mokiniai skatinami siekti pažangos atkreipiant dėmesį į jų pasiekimus ir gerąsias savybes. Vertinama tai, ką kiekvienas mokinys moka, geba, žino, supranta ir gali pritaikyti veikloje.

Tikybos pamokose sudaroma pasitikėjimo ir pagarbos atmosfera gerbiant asmens orumą, įvairias pasaulėžiūras, tikėjimo paieškas. Pamokose vertinama ne tik medžiagos supratimas, bet ir mokinių dalyvavimas, veikla, kritinis požiūris, sugebėjimas vertinti medžiagą pagal Bažnyčios mokymą, gebėjimas naudotis įvairiais darbo metodais.

Svarbi dorinio ugdymo proceso dalis – neformalus vertinimas, kai mokytojas stebi mokinių darbą klasėje, jų savijautą, nuostatas, elgesį, tarpusavio santykius.

**Mokinių pažangos ir pasiekimų vertinimo tvarka:**

Mokinių pasiekimai vertinami padarė pažangą (pp) arba nepadarė pažangos (np) pusmečio pabaigoje.

**Tikybos pamokose taikomas vertinimas:**

**Formuojamasis vertinimas** – tai visą laiką pamokoje trunkantis vertinimas klausinėjant, atliekant užduotis, kartu su mokiniais aptariant pasiektus rezultatus. Jis taikomas tam, kad suteikti informaciją apie mokinių daromą pažangą, padrąsinti, numatyti ugdymo (si) kryptį bei veiksmus.

**Mokinio įsivertinimas** – paties mokinio ugdymosi proceso, pasiekimo ir pažangos stebėjimas, vertinimas ir apmąstymas, nusimatant tolesnius mokymosi žingsnius.

Pradinių klasių mokiniai (I-IV) pamokoje įsivertina spalvomis:

* Žalia spalva-šiandien pamokoje sužinojau daug naujų ir įdomių dalykų.
* Geltona spalva- pamokoje gerai jaučiausi, bet buvau neatidus, ne viską supratau.
* Raudona spalva- pamokoje nepavyko susikaupti, bendrauti su draugais ir su Dievu.